René Värk

René Värk (sündinud 10. detsembril 1977) on eesti õigusteadlane.

Haridustee 
René Värk lõpetas 2000. aastal Õigusinstituudis õigusteaduse eriala (magna cum laude). Ta jätkas õpinguid Stockholmi Ülikoolis, kus omandas 2001. aastal õigusteaduse magistrikraadi (kiitusega). Aastal 2011 kaitses ta Tartu Ülikoolis doktoritöö teemal “Riikide enesekaitse ja kollektiivse julgeolekusüsteemi võimalikkusest terroristlike mitteriiklike rühmituste kontekstis” (juhendaja Raul Narits).

Aastal 2009 sai ta Tallinna Ülikoolist bakalaureusekraadi ajaloo erialal (cum laude).

Teenistuskäik 
René Värk on alates 2012. aastast Tartu Ülikooli õigusteaduskonna rahvusvahelise õiguse dotsent.

Ta oli aastatel 1999–2000 Keskkonnaministeeriumi jurist, aastatel 2001–2002 Õigusinstituudi rahvusvahelise avaliku õiguse lektor, aastatel 2002–2012 Tartu Ülikooli õigusteaduskonna rahvusvahelise õiguse lektor ning aastatel 2010–2011 Kaitseväe Akadeemias riigiõiguse lektor ja seejärel aastatel 2011–2018 militaarõiguse dotsent.

Värk on Tartu Ülikoolis täitnud ka mitmeid administratiivseid ülesandeid. Ta oli aastatel 2002–2008 õigusteaduskonna õppedirektor, aastatel 2006–2015 õigusteaduskonna rahvusvahelise ja Euroopa õiguse õppetooli juhataja ning aastatel 2016–2018 õigusteaduskonna avaliku õiguse instituudi juhataja asetäitja.

Ta on olnud külalisõppejõud Eesti Diplomaatide Koolis (alates 2004), Balti Kaitsekolledžis (alates 2005), Siseakadeemias (alates 2009) ja Tallinna Ülikoolis (aastatel 2011–2015). 

Aastast 2016 on ta Alalise Vahekohtu liige.

Värk teenis aastatel 2019–2020 sõjalise õigusnõunikuna Ühinenud Rahvaste Organisatsiooni Multidimensionaalsel Integreeritud Stabiliseerimise Missioonil Malis.

Teadustöö 
René Värgi peamised uurimisvaldkonnad on relvastatud jõu kasutamine, rahvusvaheline humanitaarõigus (relvakonfliktiõigus) ja diplomaatiline õigus.

Aastatel 2015–2016 viibis ta Saksa Akadeemiline Vahetusteenistuse stipendiumi toetusel külalisteadurina Võrdleva Avaliku Õiguse ja Rahvusvahelise Õiguse Max Plancki Instituudis.

Värk sai Fulbrighti stipendiumi ja töötas aastatel 2016–2017 külalisteadurina Ameerika Ühendriikide Mereväe Sõjakolledžis, kus uuris hübriidsõja pidamist puudutavat rahvusvahelist õiguslikku regulatsiooni.

Ta kuulub aastast 2004 Rahvusvahelise Õiguse Ameerika Ühingusse ja aastast 2006 Rahvusvahelise Õiguse Euroopa Ühingusse.

Värk on ajakirjade Sisekaitseakadeemia Toimetised, Sõjateadlane ja Texas National Security Review toimetuskolleegiumide liige.

Aastatel 2013–2014 oli ta Kaitseministeeriumi Teadusnõukogu liige.

Tunnustused 
2012 - Tartu Ülikooli aumärk

2014 - Balti Kaitsekolledži auliige

2019 - Tartu Ülikooli sotsiaalteaduste valdkonna silmapaistva ühiskondliku tegevuse auhind

Teosed 
René Värk, Riikide enesekaitse ja kollektiivse julgeolekusüsteemi võimalikkusest terroristlike mitteriiklike rühmituste kontekstis (Tartu Ülikooli Kirjastus, 2011).

René Värk, Sissejuhatus rahvusvahelisse õigusse (Tartu Ülikooli Kirjastus, 2005).

René Värk, Diplomaatiline õigus (Tallinn: Juura, 2004).

Viited

Välislingid 

 René Värk Google Scholar lehekülg
 René Värk ResearchGate lehekülg
 René Värk Academia.edu lehekülg

Eesti õigusteadlased
Tartu Ülikooli õppejõud
Tartu Ülikooli õigusteaduskonna vilistlased
Sündinud 1977